বারুইপুরে বিএলও বিতর্ক, শোকজ BLO সহ ইআরও, এইআরও

বারুইপুর- বারুইপুরে (Baruipur) তৃণমূল পঞ্চায়েত সদস্যা (Trinamool Panchayat members) বিএলও ( BLO) বিতর্ক। তড়িঘড়ি নতুন বিএলও হয়ে কাজ করছে অন্য বিএলও। এই ঘটনায় শোকজ দুই বিএলও সহ ইআরও (ERO), এইআরওকে (AERO)। বিএলও বিতর্ক জোর দানা বেঁধেছে বারুইপুর পূর্ব বিধানসভা এলাকায়। হাড়দহ গ্রাম পঞ্চায়েতের ৯৪ নম্বর বুথে বিএলও তালিকায় নাম জ্বলজ্বল করছে এক তৃণমূল গ্রাম পঞ্চায়েত সদস্যার নাম।

সোমা সেন নামের ওই বিএলও তিনি স্থানীয় রামনগর দুই নম্বর গ্রাম পঞ্চায়েতের তৃণমূল পঞ্চায়েত সদস্যা। নির্বাচন কমিশনে তাকে নিয়ে অভিযোগ জমা পড়ায় হাড়দহ গ্রাম পঞ্চায়েত ও বারুইপুর ব্লক প্রশাসনের পক্ষ থেকে অঙ্গনওয়াড়ি কর্মী দেবী হালদারকে ৯৪ নম্বর বুথের বি এল ও হিসাবে দায়িত্ব দেওয়া হয়। আর যাকে দায়িত্ব দেওয়া হয়েছে তিনি শারীরিকভাবে অসুস্থ হওয়ায় তিনি বিএলও দায়িত্ব থেকে ইতিমধ্যেই অব্যাহতি পাওয়ার জন্য এ আর ও কাছে চিঠিও দিয়েছেন। কিন্তু বাস্তবে দেখা যাচ্ছে অন্য চিত্র। দেবী হালদারের পরিবর্তে কাজ করছেন তারই আত্মীয় জা। সম্পর্কের ৯৬ নম্বর বুথের বিএলও দায়িত্বপ্রাপ্ত রমা হালদার।

আরও পড়ুন- প্রথম স্ত্রীর এনুমারেশন ফর্মে দ্বিতীয় স্ত্রীর নাম তুললেন স্বামী! চাঞ্চল্য

এখানেই প্রশ্ন উঠেছে যে একজন বিএলও কাজ অন্য বি এল ও করতে পারেন কিনা? সেই সঙ্গে বারুইপুর ব্লক প্রশাসনের ভূমিকা ও প্রশ্নের মুখে। যদিও যাকে ঘিরে এতো বিতর্ক সেই সোমা সেন পুরোপুরি দোষ ঘাড়ে চাপিয়েছেন নির্বাচন কমিশন, বারুইপুর ব্লক প্রশাসন ও হাড়দহ গ্রাম পঞ্চায়েত অধিকারীকের ওপর। তার ইচ্ছের বিরুদ্ধে জোর করে বি এল ও দ্বায়িত্ব দেওয়া হয়েছে।সোমবার বি এল ও দেবী হালদারকে বিডিও অফিসে তলফ করা হয়েছিল।

দেখুন আরও খবর-